Likumprojekts

**Grozījumi Apdrošināšanas un pārapdrošināšanas izplatīšanas likumā**

Izdarīt Apdrošināšanas un pārapdrošināšanas izplatīšanas likumā (Latvijas Vēstnesis, 2019, 91. nr.) šādus grozījumus:

1. Aizstāt visā likumā vārdu "Komisija" (attiecīgā locījumā) ar vārdiem "Latvijas Banka" (attiecīgā locījumā), izņemot vārdu savienojumus "Eiropas Komisija" (attiecīgā locījumā) 1. panta pirmās daļas 14. punktā, 53. panta sestajā daļā un 56. panta devītajā daļā, "komisijas maksa" (attiecīgā locījumā) 1. panta pirmās daļas 12. punktā, 43. panta piektajā daļā un 60. panta trešajā daļā, "komisijas maksājumiem" 31. panta trešajā daļā un "Komisijas padome" 63. panta pirmajā daļā, kā arī pārejas noteikumus.

2. Aizstāt visā likumā vārdu "terorisma" ar vārdiem "terorisma un proliferācijas".

3. Izteikt 5. panta piekto daļu šādā redakcijā:

"(5) Apdrošināšanas vai pārapdrošināšanas brokerus reģistrē apdrošināšanas un pārapdrošināšanas brokeru reģistrā, kuru uztur Latvijas Banka."

4.  60. pantā:

izslēgt otrajā daļā vārdus "tās darbības finansēšanai";

izteikt trešo daļu šādā redakcijā:

"(3) Apdrošināšanas brokeris, citas dalībvalsts apdrošināšanas brokera filiāle un ārvalsts apdrošināšanas brokera filiāle maksā Latvijas Bankai līdz 0,7 procentiem (ieskaitot) no ceturksnī saņemtajām komisijas maksām, bet ne mazāk par 150 *euro* un ne vairāk par 1000 *euro* gadā.";

izslēgt ceturto, piekto, sesto un septīto daļu.

5.  63. pantā:

aizstāt pirmajā daļā vārdus "Komisijas padome" ar vārdiem "Latvijas Banka";

papildināt pirmo daļu ar otro teikumu šādā redakcijā:

"Šajā daļā minētās informācijas ierobežotas pieejamības statuss attiecas arī uz informāciju par apdrošināšanas vai pārapdrošināšanas izplatītāju un tā klientu, kā arī apdrošināšanas vai pārapdrošināšanas izplatītāja un tā klienta darbību, ja apdrošināšanas vai pārapdrošināšanas izplatītājam pasludināts maksātnespējas vai likvidācijas process vai tas likvidēts.";

papildināt pantu ar trešo daļu šādā redakcijā:

"(3) Šā panta pirmajā daļā minēto ierobežotas pieejamības informāciju Komisija ir tiesīga izpaust Apdrošināšanas un pārapdrošināšanas likuma 83. pantā noteiktajos gadījumos un kārtībā."

6.  65. pantā:

papildināt pirmo daļu ar 10. punktu šādā redakcijā:

"10) personām, kas veic apdrošināšanas vai pārapdrošināšanas izplatīšanu bez reģistrācijas apdrošināšanas un pārapdrošināšanas starpnieku reģistrā vai apdrošināšanas papildpakalpojuma starpnieku reģistrā.";

papildināt pantu ar 7.1daļu šādā redakcijā:

"(71) Komisija ir tiesīga par šā panta pirmās daļas 10. punktā minēto pārkāpumu izteikt brīdinājumu vai uzlikt personai soda naudu līdz 14 200 *euro*."

7. Izslēgt 66. pantu.

8. Aizstāt 69. panta pirmajā un trešajā daļā vārdus "normatīvo noteikumu" ar vārdu "noteikumu".

9. Papildināt pārejas noteikumus ar 11. un 12. punktu šādā redakcijā:

"11. Šā likuma grozījumi, kas saistīti ar Finanšu un kapitāla tirgus komisijas pievienošanu Latvijas Bankai (vārda "Komisija" (attiecīgā locījumā) aizstāšana ar vārdiem "Latvijas Banka" visā likumā, izņemot vārdu savienojumus "Eiropas Komisija" (attiecīgā locījumā), "komisijas maksa" (attiecīgā locījumā), "komisijas maksājumiem", "Komisijas padome" un pārejas noteikumus, 5. panta piektās daļas izteikšana jaunā redakcijā, grozījumi 60. pantā, grozījumi 63. panta pirmajā daļā attiecībā uz vārdu "Komisijas padome" aizstāšanu ar vārdiem "Latvijas Banka", 66. panta izslēgšana, grozījumi 69. panta pirmajā un trešajā daļā), stājas spēkā vienlaikus ar Latvijas Bankas likumu.

12. Uz šā likuma pamata izdotie Finanšu un kapitāla tirgus komisijas normatīvie noteikumi, kas pieņemti līdz Latvijas Bankas likuma spēkā stāšanās dienai, piemērojami līdz dienai, kad Latvijas Banka apstiprina attiecīgos noteikumus, bet ne ilgāk kā līdz 2024. gada 31. decembrim."

Finanšu ministrs

J. Reirs